ROZHODNUTIE RADY
zo 14. októbra 2009,
ktorým sa vymenúva generálny tajomník, vysoký predstaviteľ pre spoločnú zahraničnú a bezpečnostnú politiku Rady Európskej únie na obdobie od 18. októbra 2009 do 31. októbra 2009
(2009/772/ES, Euratom)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 207 ods.2,
so zreteľom na Zmluvu o založení Európskeho spoločenstva pre atómovú energiu, a najmä na jej článok 121 ods.2,
keďže:
(1)
Funkčné obdobie súčasného generálneho tajomníka, vysokého predstaviteľa pre spoločnú zahraničnú a bezpečnostnú politiku Rady Európskej únie sa skončí 17. októbra 2009 (1).
(2)
Generálny tajomník, vysoký predstaviteľ pre spoločnú zahraničnú a bezpečnostnú politiku Rady Európskej únie by mal byť vymenovaný do 31. októbra 2009,
ROZHODLA TAKTO:
Článok 1
Pán Javier SOLANA MADARIAGA sa týmto vymenúva za generálneho tajomníka, vysokého predstaviteľa pre spoločnú zahraničnú a bezpečnostnú politiku Rady Európskej únie na obdobie od 18. októbra 2009 do 31. októbra 2009.
Článok 2
Toto rozhodnutie oznámi pánu Javierovi SOLANOVI MADARIAGOVI predseda Rady.
Toto rozhodnutie sa uverejní v Úradnom vestníku Európskej únie.
V Bruseli 14. októbra 2009